CELEX: 31971R2823
Language: lv
Date: 1971-12-20 00:00:00
Title: Padomes Regula (EEK) Nr. 2823/71 (1971. gada 20. decembris) par kopējā muitas tarifa nodokļu pagaidu daļēju atcelšanu attiecībā uz Marokas, Tunisijas un Turcijas izcelsmes vīna ievedumiem no minētajam valstīm

Svarīgs juridisks paziņojums

|

31971R2823

Oficiālais Vēstnesis L 285 , 29/12/1971 Lpp. 0051 - 0051 Speciālizdevums dāņu valodā: Sērija II Sējums II Lpp. 0032  Speciālizdevums angļu valodā: Sērija II Sējums II Lpp. 0031 

		Padomes Regula (EEK) Nr. 2823/71(1971. gada 20. decembris)par kopējā muitas tarifa nodokļu pagaidu daļēju atcelšanu attiecībā uz Marokas, Tunisijas un Turcijas izcelsmes vīna ievedumiem no minētajam valstīmEIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 43. pantu,ņemot vērā Komisijas priekšlikumu,ņemot vērā Eiropas Parlamenta atzinumu,tā kā sakarā ar to, ka stājusies spēkā Padomes 1970. gada 28. aprīļa Regula (EEK) Nr. 816/70 [1], ar kuru nosaka papildnoteikumus attiecībā uz vīna tirgus kopīgo organizāciju, kurā jaunākie grozījumi izdarīti ar Regulu (EEK) Nr. 2504/71 [2], kamēr nav noteikts galīgs režīms, būtu jāpieņem pagaidu režīms attiecībā uz Maroku, Tunisiju un Turciju, lai novērstu risinājumu, kas nelabvēlīgi ietekmētu vīna ievedumus no šīm valstīm;tā kā šis pagaidu režīms, kam visā Kopienā ir jābūt vienādam, nedrīkst būt pretrunā ar Kopienas tirgus aizsardzību, ko nodrošina iepriekš minētās regulas; tā kā kopējā muitas tarifa nodokļu daļēja atcelšana, ievērojot salīdzināmo cenu, ļautu sasniegt paredzētos mērķus;tā kā šis pagaidu režīms jāpiemēro tikai uz laiku, lai ļautu Turcijai īstenot Eiropas Ekonomikas kopienas un Turcijas pagaidu nolīguma 5. pielikuma 11. pantu un citam valstīm pieņemt galīgu režīmu,IR PIEŅĒMUSI ŠO REGULU.1. pants1. Kopējā muitas tarifa apakšpozīcijai Nr. ex 22.05 atbilstoša Marokas, Tunisijas un Turcijas izcelsmes svaigu vīnogu vīna ievedumiem no minētajām valstīm Kopiena piemēro muitas nodokļus, kas sasniedz 60 % no kopējā muitas tarifa nodokļiem, kas ir piemērojami ievešanas dienā.2. Noteikumus, kas paredzēti 1. punktā, piemēro tikai tad, ja tiek izpildīti nosacījumi Regulas (EEK) Nr. 816/70 9. panta 3. punkta otrajā daļā.Tomēr, piemērojot augstāk minēto apakšpunktu, kopējā muitas tarifā norādītos nodokļus aizvieto ar muitas nodokļiem, ko piemēro atbilstīgi 1. punktam.2. pantsŠī regula stājas spēkā 1972. gada 1. janvārī.To piemēro vēlākais līdz 1972. gada 31. augustam.Šī regula uzliek saistības kopumā un ir tieši piemērojama visās dalībvalstīs.Briselē, 1971. gada 20. decembrīPadomes vārdā —priekšsēdētājsM. Pedini[1] OV L 99, 5.5.1970., 1. lpp.[2] OV L 261, 26.11.1971., 1. lpp.--------------------------------------------------